CELEX: E2004G0005
Language: lt
Date: 1095984000000
Title: 2004 m. rugsėjo 23 d. ELPA valstybių nuolatinio komiteto sprendimas Nr. 5/2004/SC, nustatantis sąnaudų paskirstymo principą EEE finansiniam mechanizmui

30.6.2005   
            
            
               LT
            
            
               Europos Sąjungos oficialusis leidinys
            
            
               L 168/48
            
         ELPA VALSTYBIŲ NUOLATINIO KOMITETO SPRENDIMAS
   Nr. 5/2004/SC
   2004 m. rugsėjo 23 d.
   nustatantis sąnaudų paskirstymo principą EEE finansiniam mechanizmui
   ELPA VALSTYBIŲ NUOLATINIS KOMITETAS,
   atsižvelgdamas į Europos ekonominės erdvės susitarimą su pakeitimais, padarytais Protokolu, patikslinančiu Europos ekonominės erdvės susitarimą (toliau – EEE susitarimas),
   atsižvelgdamas į Susitarimą dėl Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos dalyvavimo Europos ekonominėje erdvėje (toliau – EEE susitarimas dėl plėtros),
   atsižvelgdamas į 38a protokolą dėl EEE finansinio mechanizmo, įtraukto į EEE susitarimą EEE susitarimu dėl plėtros,
   atsižvelgdamas į Europos bendrijos ir Norvegijos Karalystės susitarimą dėl Norvegijos finansinio mechanizmo 2004–2009 m.,
   atsižvelgdamas į 2003 m. gruodžio 4 d. ELPA valstybių nuolatinio komiteto sprendimą Nr. 4/2003/SC, įsteigiantį EEE finansinio mechanizmo laikinąjį komitetą,
   atsižvelgdamas į 2004 m. birželio 3 d. ELPA valstybių nuolatinio komiteto sprendimą Nr. 4/2004/SC, įsteigiantį Finansinio mechanizmo komitetą,
   NUSPRENDĖ:
   1 straipsnis
   EEE ELPA valstybių narių įnašai, skirti EEE finansiniam mechanizmui 2004–2009 m., nustatomi remiantis šio sprendimo priedu.
   2 straipsnis
   Šis sprendimas įsigalioja nedelsiant.
   3 straipsnis
   Šis sprendimas skelbiamas Europos Sąjungos oficialiojo leidinio EEE dalyje ir EEE priede.
   
      Priimta Briuselyje, 2004 m. rugsėjo 23 d.
      
         
            Nuolatinio komiteto vardu
         
         
            Pirmininkas
         
         Kjartan JÓHANNSSON
         
            Generalinis Sekretorius
         
         William ROSSIER
      
   
   PRIEDAS
   EEE FINANSINIO MECHANIZMO 2004–2009 M. SĄNAUDŲ PASKIRSTYMO TECHNINIS APRAŠYMAS
   
               1.
            
            
               EEE ELPA valstybių narių įnašai, skirti EEE finansiniam mechanizmui, remiasi trejų pastarųjų metų turimais duomenimis pagrįstu bendru vidaus produktu (BVP). Bet kurios EEE ELPA valstybės narės dalis, skirta t finansiniams metams, apskaičiuojama pagal šią formulę:
               Dalis (t) = ((BVP(t-4)/BVPELPA
                  (t-4)) + (BVP(t-3)/BVPELPA
                  (t-3)) + (BVP(t-2)/BVPELPA
                  (t-2))) : 3
            
         
               2.
            
            
               Šioje formulėje BVELPA reiškia EEE ELPA valstybių narių visą BVP, o BVP reiškia atitinkamos EEE ELPA valstybės narės BVP.
            
         
               3.
            
            
               Atskiros EEE ELPA valstybės narės įnašas, skiriamas kiekvienam iš penkių metinių finansinio mechanizmo dalių, atitinka tos valstybės BVP dalį bendrame EEE ELPA valstybių narių BVP, apskaičiuotą pagal trejų pastarųjų metų turimus duomenis.
            
         
               4.
            
            
               BVP duomenys pateikiami EEE ELPA valstybių narių nacionalinių statistikos institutų (NSI).
            
         
               5.
            
            
               Įnašai išreiškiami EUR.
            
         
               6.
            
            
               Lichtenšteino, kuris oficialiai nepateikia šių duomenų, BVP duomenys apskaičiuojami dalinant Šveicarijos BVP iš Šveicarijos nuolatinių gyventojų skaičiaus ir dauginant rezultatą iš Lichtenšteino nuolatinių gyventojų skaičiaus.
            
         
               7.
            
            
               BVP duomenys, kuriais turi remtis konkrečių t metų įnašai, pateikiami iki tų pačių metų vasario 1 d. ir siejami su t-4, t-3 ir t-2 metais.